Publication: Magyar Közlöny
Issue: MK-2001-113 (Year: 2001, Number: 113)
Era: 1990-2004
Section: CXXVI. törvény módosításáról rendelkező 1997. évi CXXIV. törvény (a továbbiakban: tv.) 11. §-ának (4) bekezdésében
Paragraph Index: 454

2. A minimálbér-növelés esetleges kedvezőtlen foglalkoztatási hatásainak ellensúlyozására — a Munkaerőpiaci Alap Irányító Testülete 60/2001. határozatának megfelelően — a Munkaerőpiaci Alap foglalkoztatási alaprészének 2002. évi központi keretéből, a magas élőmunka-igényű, alacsony kereseti színvonalú vállalkozások foglalkoztatási támogatására 15 milliárd forint kerül elkülönítésre. A támogatás részletes feltételeinek meghatározásakor a normativitás és a rászorultság elve érvényesül. A támogatás kiterjed a főfoglalkozású egyéni vállalkozókra is. Az OMT egyetértett azzal, hogy a 2002. évi megyei/fővárosi decentralizált keretek felosztására vonatkozóan a megyei/fővárosi munkaügyi tanácsoknak kiadásra kerülő irányelvekben a munkahelymegőrző támogatási forma — mint új aktív eszköz — megfelelő súllyal szerepeljen.

Source: https://magyarkozlony.hu/hivatalos-lapok/1d33291a1b4eb4ae90bfae2c16d19d1c34505b5d/dokumentumok/b2bdff1e51327d200e764867e29436fe01ffbf09/letoltes